《虎丘》
宋代·苏耆

虎踞标灵迹，危楼杳霭间。
剑池沉石壁，金地涌秋山。
塔影松轩沉，云迷藓迳斑。
磬随灵籁尽，鹤伴老僧间。
有句惭先哲，无辞愈厚颜。
我来聊寫望，顿觉离人寰。

作者简介：苏耆（九八七～一○三五），字国老，铜山（今四川中江东南）人。太宗淳化四年（九九三），以父荫为宣节校尉。逾年，授秘书省正字。真宗时改奉礼郎。既冠，举进士，后一年赐及第，知乌程县。改知开封县，迁三司户部判官。出为京西转运使，移使河东、两河、陕西。仁宗景祐二年卒，年四十九。有文集二十卷（《苏学士集》卷一四《先公墓志铭》），已佚。《宋史》卷二六六有传。